Joshua Umerah. Joshua Chukwudinma Umerah () (1997-yil 8-martda tugʻilgan) — angliyalik professional futbolchi, „Ikkinchi liga“ning „Hartlepool United“ klubida hujumchi sifatida oʻynaydi. Umerah oʻz professional faoliyatini 2016-yilda „Charlton Athletic“da boshlagan va Shotlandiyaning „Kilmarnock“, „Wycombe Wanderers“, „Boreham Vud“ klublarida ijara asosida oʻynagan. U 2019-yilda Charltonni tark etib, har bir mavsumni „Milliy liga“ klublari „Ebbsfleet United“, „Torquay United“ va „Wealdstone“da oʻtkazdi va 2022-yilda „Hartlepool United“ bilan „Futbol ligasi“ga qaytdi. Faoliyati. Charlton Athletic. Umerah dastlab, Charlton Athletic akademiyasida oʻynagan va 2014\2015-yilgi mavsumida eng yaxshi toʻpurar sifatida akademiyani yakunlanganidan keyin, Charlton Athletic-U18 ga „Professional rivojlanish ligasi-2“da gʻolib chiqishga yordam berdi. U 2016-yilning 16-yanvarida „KCOM stadioni“da bo‘lib o‘tgan „Chempionship“ o‘yinida „Hull City“ga 6:0 hisobida mag‘lub bo‘lgan oʻyinda, Igor Vetokele o‘rniga 66-daqiqada zaxiradan tushib, jamoadagi debyutini o‘tkazdi. U 2016-yilning aprelida klub bilan uzaytirilgan shartnoma imzoladi. Kilmarnock, Wycombe Wanderers va Boreham Wood. Umerah 2017-yilning yanvarida Kilmarnockga ijaraga oʻtdi. Umerah 2017-yilning 29-avgustida esa, Adams Parkdagi faoliyati uchun 26-raqamli ko‘ylakda, 2018-yilning yanvarigacha davom etadigan boshlang‘ich ijara evaziga „Wycombe Wanderers“ga qo‘shildi. 2018-yilning 8-avgustida Umerah butun 2018/2019-yilgi mavsum uchun „Boreham Wood“ga ijaraga oʻtdi. Ebbsfleet United. 2019-yil 23-iyulda Umerah „Ebbsfleet United“ bilan shartnoma imzoladi. Wealdstone. 2021-yil 6-iyulda Umerah „Wealdstone“ bilan shartnoma imzoladi. 2021-yil 21-avgustda Umerah Wealdstonedagi debyutida „Woking“ga 2:1 hisobida mag‘lub bo‘ldi. U jamoa safidagi dastlabki 7 oʻyinida 5 marta, shu jumladan „Notts County“ga qarshi dubl qayd etgan. 2022-yil 12-fevralda Umerah mahalliy raqibi „Barnet“ga qarshi yakunda 3:1 hisobida g‘alaba qozonib, Wealdstonening ikkinchi golini kiritdi va mavsum davomidagi gollarini 10 taga yetkazdi. U Wealdstone uchun jami 17 ta gol urdi. Hartlepool United. 2022-yil 14-iyul kuni „Ikkinchi liga“ning jamoasi „Hartlepool United“ nomaʼlum toʻlov evaziga Umerahni sotib olganini eʼlon qildi. U klub bilan ikki yillik shartnoma imzolagani haqida xabar berilgan edi. 13-avgust kuni Umerah oʻzining „Hartlepool“dagi birinchi golini urdi. Ikkinchi oʻyinda Umerah „Mansfield Town“ga qarshi oʻyinda (2:2) dubl qayd etdi. U jamoasi bilan „Angliya kubogi“ning ikkinchi bosqichida „Harrogate Town“ga qarshi 3:1 hisobida gʻalaba qozondi.